Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2003/C 236/07)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig i punkt 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB (x) BGB ( )

Nationalt sagsnummer: -

1. Medlemsstatens ansvarlige myndighed Navn: Institut National des Appellations d'Origine

Adresse: 138, avenue des Champs-Élysées - F-75008 Paris

Tlf. (33-1) 45 62 54 75

Fax (33-1) 42 25 57 97.

2. Ansøgende sammenslutning 2.1. Navn: Syndicat Interprofessionnel de la pyramide de Valençay

2.2. Adresse: Mairie de Valençay - F-36600 Valençay

2.3. Sammensætning: Producent/forarbejdningsvirksomhed (x) Andet ( ).

3. Produktets art: Kategori 1.3 - Ost.

4. Varespecifikation (sammenfatning af betingelserne i artikel 4, stk. 2)

4.1. Navn: "Valençay".

4.2. Beskrivelse: Valençay er en modnet gedemælksost med en blød konsistens, der har form af en stump pyramide med en lysegrå eller blågrå skimmelskorpe.

4.3. Geografisk område Departementet Cher Beddes, Celle-Condé, Chârost, Chéry, Chezal-Benoît, Genouilly, Graçay, Lignières, Maisonnais, Massay, Montlouis, Nohant-en-Graçay, Rezay, Saint-Ambroix, Saint-Baudel, Saint-Hilaire-en-Lignières, Saint-Outrille, Saugy, Touchay, Villecelin.

Departementet Indre Aize, Ambrault, Anjouin, Ardentes, Argenton-sur-Creuse, Argy, Arpheuilles, Arthon, Bagneux, Baudres, Berthenoux (La), Bommiers, Bordes (Les), Bouesse, Bouges-le-Château, Bretagne, Brion, Brives, Buxeuil, Buxières-d'Aillac, Buzançais, Celon, Chabris, Champenoise (La), Chapelle-Orthemale (La), Chapelle-Saint-Laurian (La), Chasseneuil, Châteauroux, Châtillon-sur-Indre, Châtre (La), Chavin, Chazelet, Chezelles, Chitray, Chouday, Cléré-les-Bois, Clion, Cluis (afsnit A 1, A 3, A 5, B 1, B 2, B 3, 1986-udgaven), Coings, Condé, Déols, Diors, Diou, Dun-le-Poëlier, Dunet, Ecueillé, Etréchet, Faverolles, Fléré-la-Rivière, Fontenay, Fontguenand, Fougerolles, Francillon, Frédille, Gehée, Giroux, Gournay, Guilly, Heugnes, Issoudun, Jeu-les-Bois, Jeu-Maloches, Lacs, Langé, Magny (Le), Menoux (Le), Pechereau (Le), Pérouille (La), Poinçonnet (Le), Pont-Chrétien-Chabenet (Le), Levroux, Liniez, Lizeray, Lourouer-Saint-Laurent, Luant, Luçay-le-Libre, Luçay-le-Mâle, Luzeret, Lye, Lys-Saint-Georges, Maillet, Malicornay, Maron, Menetou-sur-Nahon, Ménétréols-sous-Vatan, Méobecq, Mers-sur-Indre, Meunet-Planches, Meunet-sur-Vatan, Mézières-en-Brenne, Migné, Migny, Montgivray, Montierchaume, Montipouret, Montlevicq, Mosnay, Moulins-sur-Céphons, Murs, Neuillay-les-Bois, Neuvy-Pailloux, Neuvy-Saint-Sépulcre, Niherne, Nohant Vicq, Nuret-le-Ferron, Obterre, Orville, Oulches, Palluau-sur-Indre, Parpeçay, Paudy, Paulnay, Pellevoisin, Poulaines, Préaux, Prissac, Pruniers, Reboursin, Reuilly, Rivarennes, Roussines, Rouvres-les-Bois, Sacierges-Saint-Martin, Saint-Aoustrille, Saint-Août, Saint-Aubin, Saint-Chartier, Saint-Christophe-en-Bazelles, Saint-Christophe-en-Boucherie, Saint-Civran, Saint-Cyran-du-Jambot, Saint-Florentin, Saint-Gaultier, Saint-Genou, Saint-Georges-sur-Arnon, Saint-Lactencin, Saint-Marcel, Saint-Martin-de-Lamps, Saint-Maur, Saint-Médard, Saint-Michel-en-Brenne, Saint-Pierre-de-Jards, Saint-Pierre-de-Lamps, Saint-Valentin, Sainte-Cécile, Sainte-Faust, Sainte-Gemme, Sainte-Lizaigne, Sarzay, Sassierges-Saint-Germain, Saulnay, Ségry, Selles-sur-Nahon, Sembleçay, Sougé, Tendu, Thenay, Thevet-Saint-Julien, Thizay, Tranzault, Tranger (Le), Vernelle (La), Valençay, Varennes-sur-Fouzon, Vatan, Velles, Vendoeuvres, Verneuil-sur-Igneraie, Veuil, Vicq-Exemplet, Vicq-sur-Nahon, Vigoux, Villedieu-sur-Indre, Villegouin, Villegongis, Villentrois, Villers-les-Ormes, Villiers, Vineuil, Vouillon.

Departementet Indre-et-Loire Beaulieu-les-Loches, Beaumont-Village, Bossay-sur-Claise, Bridoré, Charnizay, Chemillé-sur-Indrois, Ferrières-sur-Beaulieu, Genillé, Liège, Loché-sur-Indrois, Loches, Montrésor, Nouans-les-Fontaines, Orbigny, Perrusson, Saint-Flovier, Saint-Hippolyte, Saint-Jean-Saint-Germain, Sennevières, Verneuil-sur-Indre, Villedômain, Villeloin-Coulangé.

Departementet Loir-et-Cher Billy, Chapelle-Montmartin, Châteauvieux, Châtillon-sur-Cher, Couffi, Gièvres, Maray, Meusnes, Saint-Julien-sur-Cher, Saint-Loup, Selles-sur-Cher.

4.4. Bevis for oprindelse: Gedeavlen i Berry går helt tilbage til det 16. århundrede, idet den omtales i såvel Karl den Stores kapitularier og i byen Châtre en Berrys byarkiver. Takket være Talleyrand, som var slotsherre i Valençay, begyndte det parisiske aristokrati under det første kejserdømme at servere denne ost. Osten har ved flere konkurrencer, især i perioden 1899 til 1924, opnået forskellige priser. Det var således generationers arbejde og produktets kvalitet, der blev anerkendt, da osten i 1979 på grundlag af et dekret fik tildelt det regionale mærke "Valenςay de l'Indre".

Alle mælkeproducenter, osterier og modningslagre udfylder en "egnethedserklæring", som herefter indleveres til INAO. Alle, der er beskæftiget med ostefremstillingen, skal stille forskellige registre og anden form for dokumentation til rådighed for INAO med henblik på kontrol af mælkens oprindelse og ostens kvalitet og produktionsvilkår. Producenter, der har indleveret en "egnethedserklæring" får udleveret et id-mærke, hvori bl.a. indgår det nummer, som osteriet har fået tildelt. Id-mærket skal være angivet på osten ved salg.

Endelig foretages der en analytisk og organoleptisk vurdering med henblik på at sikre produktets kvalitet og særlige kendetegn.

4.5. Fremstillingsmetode: Den mælk, der bruges til fremstillingen af Valençay-osten, stammer fra Alpine- og Saanen-geder eller en krydsning af disse to racer.

Producenterne skal råde over græsningsarealer til gederne.

Gedernes foder skal bestå af råvarer, der er fremstillet i det pågældende geografiske område.

Til ostefremstillingen anvendes rå ikke-homogeniseret gedemælk fra de sidste højst fire malkninger.

Den produceres ved hjælp af et blandet koagel med en laktisk dominans, som fremkommer ved udviklingen af en mesofil flora.

Koaglet placeres direkte i forme uden nogen forudgående brydning eller presning. Vallen løber selv fra. Herefter modnes ostene i mindst syv dage. De skal ved markedsføringen have en færdig skorpe med en skimmeloverflade, som skal kunne ses med det blotte øje.

Ostene må tidligst udgå fra modningslagrene og sælges 11 dage efter tilsætningen af løbe.

Emballeringen skal fremme udviklingen af overfladefloraen og skorpedannelsen, jf. punkt 4.2.

4.6. Tilknytning: I Bas-Berry egner jordbunden, som er kendetegnet ved at være enten leret, stenet eller ler- og kalkholdig, sig til at dyrke græs og bælgplanter, herunder især lucerne, som i form af hø er det basisfoder, der anvendes til opdrætningen af geder, som er meget udbredt i dette område.

Området har kystklima, som påvirkes fra fastlandet. Der kommer forholdsvis lidt nedbør, hvilket er en fordel for tørringen af foderet og fremstillingen af kvalitetshø. Dette giver mælken og siden osten, som fremstilles af producenterne, dens særlige kendetegn. Klimaet, naturen og de vekslende jordbundsforhold, som er ensbetydende med, at der både findes skov og dyrkes korn, er afgørende for, at der holdes geder og for sammensætningen af deres foder; de traditionelle dyrkningsmetoder gør, at dette geografiske område er særlig egnet til fremstillingen af Valençay BOB.

I en stor del af Berry-området fremstilles der pyramideformede gedeoste, men i modsætning til Valençay-osten er der tale om oste, som afsættes uden først at have gennemgået en modning på gården. Valençay er den eneste gedeost i området med form af en stump pyramide, som har gennemgået en modning og derved fået en askeagtig skorpe.

4.7. Kontrolinstans Navn: INAO

Adresse: 138, avenue des Champs-Élysées - F-75008 Paris

Navn: DGCCRF

Adresse: 59, Boulevard V. Auriol - F-75703 Paris Cedex 13.

4.8. Mærkning: Hver enkelt Valençay-ost forsynes med henblik på salg med en etikette, som bærer navnet på den beskyttede oprindelsesbetegnelse og betegnelsen "Appellation d'origine contrôlée".

Det er obligatorisk at angive INAO's logo, betegnelsen "Appellation d'origine contrôlée" og navnet på den beskyttede betegnelse.

Adjektivet "petit" kan anvendes på etiketten, når osten er fremstillet i små forme.

Angivelsen "fabrication fermière" eller "fromage fermier" er forbeholdt oste, der fremstilles på gårdmejerierne.

Mærket "Produit du Berry" kan angives på etiketten med bogstaver, som højst må være på en tredjedel af de bogstaver, som betegnelsen "Valençay" er skrevet med.

4.9. Krav i nationale bestemmelser: Décret relatif à l'Appellation d'origine contrôlée "Valençay".

EF-nr.: FR/00076/98.10.30.

Dato for modtagelsen af den fuldstændige ansøgning: 31. juli 2003.